Þið hafið nú þegar séð tímaritastaflann minn – í fæðingarorlofinu mínu er ég aðeins búin að vera að fara í gegnum hann , renna yfir skemmtileg blöð aftur og fara í gegnum blöðin sem fylgja oft með tímaritunum sem ég virðist alltaf gleyma að skoða . Ég fann eitt blað sem fylgdi með danska ELLE í byrjun vetrarins þar sem var verið að fara yfir heitustu straumana í haust og vetrartískunni 2012 - 13 . Meðal þess sem var kynnt voru 5 flottustu línurnar að mati ritstjórnarinnar sem voru sýndar á 5 tískuvikum , í Kaupmannahöfn , New York , London , Milano og París . Fáni hvers land sem tískuvikurnar fóru fram í voru settir upp á einstaklega skemmtilegan hátt : Þarna sjáið þið vörur frá fullt af snyrtivörumerkjum ég er búin að koma auga á vörur frá : Lancome , MAC , L’Oreal , Smashbox , Depend , Rimmel , Max Factor , OPI , Dior , Chanel , Bobbi Brown , Maybelline , Shiseido , Sephora , YSL , Estée Lauder ! Þessi framsetning finnst mér ótrúlega flott og sannar það að það er hægt að búa til alls kyns listaverk með snyrtivörum ekki bara á andlitum . Í blaðinu var líka farið yfir heitustu trendin í tískunni núna í haust – sem eru t.d. prjónaðar peysur , flauel , svört blúnda og pelsar – til að sýna síðasta trendið var notast við plast dýr sem mér fannst mjög skemmtilegt ! Blaðið er ótrúlega skemmtilegt og ég vildi að ég hefði nú kannski fattað að lesa það aðeins fyr þar sem það styttist nú í vorið ; )